Sverre Næss

Sverre Næss (født 18. mars 1992 i Halden) er en norsk tidligere svømmer som representerte Bergensvømmerne, tidligere Sarpsborg IL. Han tok flere titalls NM-gull som senior og satte norsk seniorrekord på 100 m medley med tiden 53,73. Han satte også tolv juniorrekorder og tok sølv i junior-EM. 

Næss deltok i kortbane-VM i Dubai 2010 og har deltatt i flere andre større mesterskap som bl.a. EM, nordiske juniormesterskap, junior-EM og verdenscup. På junior-NM i Harstad 2009 vant han seks gull og satte rekord på 100 m bryst og 100 m fri. I 2014 vant han to NM-gull i Drammen i hhv. 50 m bryst og stafett 4 x 200 m. I Kristiansand i 2015 tok han NM-sølv i 100 m medley.  

Han mottok Saugbrugs Ærespris i 2008. Næss valgte å legge opp i 2018.

 Referanser 

 Eksterne lenker 


Kategori:Norske svømmere
Kategori:Norgesmestere i svømming
Kategori:Svømmere for Bergensvømmerne
Kategori:Personer fra Halden kommune